2. ΒΑΣΙΛΙΚΟΝ ΔΙΑΤΑΓΜΑ της 11/15 Νοεμ. 1922  Περί εκτελέσεως του Νόμ. 2220. Άρθρ.1.-Η διατίμησις των φαρμάκων και φαρμακευτικών ειδών κανονίζεται καθ’ εξαμηνίαν παρά του τμηματάρχου του υγειονομικού τμήματος εν συνεργασία μετά του τμηματάρχου του τμήματος προμηθειών του υπουργείου των Ναυτικών, των δε ιατρικών ειδών παρά του τελευταίου τούτου εν συνεργασία μετά του διευθυντού της υγειονομικής αποθήκης ναυστάθμου. Αντίγραφα των τοιούτων διατιμήσεων αποστέλλονται δι’ εγκυκλίου διαταγής του υπουργού των Ναυτικών προς πάσας τας υγειονομικάς υπηρεσίας του Β. Ναυτικού, αίτινες αναρτώνται εν τοις φαρμακείοις.  Άρθρ.2.-Αι συμφώνως τω άρθρ. 3 του Νόμ. 2220 επί αμέσω καταβολή του αντιτίμου συνταγαί εκτελούνται μόνον εν ταις υγειονομικαίς υπηρεσίαις του Β. Ναυτικού, εν αις λειτουργεί φαρμακείον διευθυνόμενον υπό αξιωματικών του φαρμακευτικού κλάδου. Άρθρ.3.-Εν Ναυστάθμω θέλει λειτουργήσει προς τον σκοπό τούτον ειδικόν φαρμακείον, ονομαζόμενον φαρμακείον φρουράς Ναυστάθμου, παράρτημα του οποίου δύναται, παρισταμένης υπηρεσιακής ανάγκης, να ιδρυθή και εν τω υπουργείω των Ναυτικών. Άρθρ.4.-Τα εκ των εκτελουμένων συνταγών εισπραττόμενα χρηματικά ποσά θέλει κατά τριμηνίαν καταθέτει ο διευθυντής του εκτελέσαντος ταύτας φαρμακείου εις τι των δημοσίων ταμείων. Σελ. 215 Φαρμακείο Πολεμικού Ναυτικού 37.Γ.κ.1-2 